open-index/open-wikipedia-markdown huggingface dataset:
Hôtel Aubriot (Dijon)

Den **Hôtel Aubriot** ass en Härenhaus (*hôtel particulier*) zu Dijon am Departement Côte-d'Or an der Bourgogne-Franche-Comté. Seng Urspréng ginn op d'13. Joerhonnert zeréck, de verwëllefte Keller ass op der Lëscht vun de Monuments historiques agedroen. Opfälleg ass och säin Daach aus faarweg vernéierte burgundeschen Zillen. Et steet nieft der *Maison Maillard*, op 40, rue des Forges.

## Geschicht
Dem Hôtel Aubriot säin Urspronk läit am 13. Joerhonnert. De verwëllefte Keller mat aachteckege Stäiler ass an dräi Schëffer an aacht Travéen agedeelt. En hat en Duerchgang an d'Parallelstrooss hannendrun, a gouf *voûte aux changes* genannt, well do d'Suewiesseler hir Aarbechtsplaz haten. 

Um éischte Stack sinn an der Fassad véier Duebelbéi mat Saile ronderëm d'Fënsteren, plus jee een eenzele 'blannen' op den Extremitéiten. Am 16. Joerhonnert koumen zwou Daachfënstere bäi.

1739, huet de Provinzialstaat vun der Bourgogne d'Haus kaaft fir dodran d'Presidialjuridiktioun anzeriichten. Et gouf ëmgebaut fir doranner Geriichtsverhandlungen ofzehalen. Dobäi gouf eng grouss Paart baussen ubruecht, déi mat zwou allegoresche Statuen ornéiert war, déi d'Stäerkt an d'Justiz symboliséieren.

Ënner der Franséischer Revolutioun gouf d'Gebai als *bien national* beschlagnaamt a 1796 verkaaft. Den neie Proprietär huet d'Dekoren un der Fassad ënner Verbotz leeë gelooss. 1908, nodeems d'Gebai e puer Mol de Besëtzer gewiesselt hat, huet deen neie Proprietär bei klengen Aarbechten déi al Skulpturen erëmentdeckt an se nees fräileeë gelooss. D'Skulpture goufen zum Deel erneiert; et koumen och méi kleng neier bäi, wéi déi siwe Figuren, déi kleng Kolonnen um éischte Stack 'stäipen'. 

Nom Stéphen Liégeard sengem Doud goung den Hôtel Aubriot un d'Stad Dijon iwwer, déi dodran tëscht 1938 an 1970 en ethnographesche Musée installéiert hat. Duerno huet d'Stad d'Gebai u Privatleit verkaaft..


Hôtel Aubriot - Dijon (FR21) - 2022-04-18 - 5.jpg|Statuen iwwer der Paart
Image:Dijon Hotel Aubriot plaque information.jpg|Informatiounsplack
Image:Dijon - Hôtel Aubriot - figure de soutènement 5.jpg|Eng vun de 'Stäip'figuren 
Dijon Hotel Aubriot 02.jpg|Fënsterbéi um 1. Stack
Hotel Aubriot 001.jpg|Den Hôtel Aubriot 
Dijon Hotel Aubriot 05.jpg|Muster vun den Daachzillen


## Literatur
*Henri Giroux, "Trois maisons de la rue des Forges à Dijon", *Commission des antiquités du département de la Côte-d'Or*, t. XXIX, 1974-1975, p.195-217.
* Eugène Fyot, "Hôtels et maisons", *Congrès archéologique de France. 91e session. Dijon. 1928*, Société française d'archéologie, Paris, 1929, p.127-129.

## Um Spaweck
Three Sisters (Alberta)

***The Three Sisters*** (*"Déi dräi Sëschteren"*) ass den Numm vun dräi Bierger niewenteneen, bei Canmore, an der kanadescher Provënz Alberta. Eenzel gi se *Big Sister*, *Middle Sister* a *Little Sister* genannt.

Den éischte Siidler, deen de Bierger en Numm gouf, war den Albert Rogers, am Joer 1883. Déi schnéibedeckt Spëtzten, sou sot en, hunn hien un dräi Nonnen erënnert, déi am Gaang sinn, ze bieden, sou dass en se *The Three Nuns* genannt huet. Méi spéit goufen se dann an *The Three Sisters* ëmgedeeft. 1886 ass den Numm eng éischt Kéier op enger Kaart vum Geograph George Mercer Dawson opgedaucht.

Eng aner Explikatioun, wou den Numm hier wier, ass, datt den éischten Direkter vum Banff National Park, den George Stewart, se no sengen dräi Duechtere Frances, Olive a Grace genannt hätt.

Och déi dräi chrëschtlech Dugende *Glawen, Mëtschgiewegkeet, Hoffnung* (Faith, Charity an Hope) ginn heiansdo als Nummattribut benotzt.

## Um Spaweck
Bow River

De **Bow River** ass e 587 Kilometer laange Floss an der kanadescher Provënz Alberta.

Säi Quellegebitt läit an de kanadesche Rocky Mountains am Norde vum Banff-Nationalpark, wou en aus dem Bow Lake erausleeft. Dëse gëtt sengersäits mam Waasser aus dem Bow-Gletscher gespeist. De Bow River leeft ufanks 80&nbsp;km a südsüdëstlecher Richtung duerch d'Bierger. Da béit en no Osten of a leeft laanscht d'Stiedche Banff, wou en an de Bow Falls 10 Meter fält, ier en dann d'Gemeng Canmore erreecht. Um Bord vun de Rocky Mountains gëtt de Floss zum Ghost Lake ogestaut. E leeft dann duerch d'Stad Cochrane an dono duerch d'Agglomeratioun vu Calgary. 

Weider geet et an ëstlecher Richtung duerch d'Prärielandschaft vun Alberta. Beim Grassy Lake vereenegt e sech schliisslech mam Oldman River zum South Saskatchewan River.

De Bow River ass wichteg fir d'Bewässerung, d'Gewanne vun Energie an als Drénkwaasserressource. En ass och e wichtege Biotop an deem eng ganz Rëtsch Fëschaarte virkommen, wéi Reeboufrellen, Baachfrellen, Stéierfrellen (*Salvelinus confluentus*), an nach eng jett aner.

## Wichteg Nieweflëss
* Pipestone River
* Spray River
* Cascade River
* Kananaskis River
* Ghost River
* Elbow River
* Highwood River
* Linkston River

## Um Spaweck

* Geographical Names of Canada: Bow River
* https://www.britannica.com/place/Bow-River
* Bow River Basin Council
François Gasché

De **François Gasché**, gebuer als **Franz Gasché** den 9. Februar 1868 zu Biermereng, a gestuerwen den 20. Mee 1940 zu Rombas, war e lëtzebuergesche Steemetzer, Gemengebuet a Bannpréiter. Do dernieft war hien Hobbyarcheolog a Sammler an ass och als reliéise Pilger ënner anerem op Tréier, Metz a Roum gepilgert.

Ëm 1919/1920 huet de Gasché zu Biermereng e Stéck Land am Flouer *an Tritlingen* kaaft. Do huet hien architektonesch Strukturen entdeckt an ugefaangen, s'auszegruewen. Am Mäerz 1920 hat hie schonn e puer Raim an e grousse Keller mat engem gutt erhalene Mauerwierk a Wandmolereien entdeckt. Op der Ausgruewungsplaz huet hie Spëndelen an Nole fonnt an ass dovun ausgaangen, datt déi aus der Zäit vu de Kelte wieren.

Bei sengen Ausgruewungen huet hien ë.&nbsp;a. fonnt:
* Keramik an Haushaltsartikelen: e Krou, Vasen, Urnen, eng réimesch Aaxt a Messeren;
* Militäresch an technesch Objeten: Gewiichter vu réimesche Woen, Reedelen, Päerdsbeschléi, Huffeisen, Schlässer, Schlësselen an Dolcher;
* Konscht- a Kultobjeten: e Jupiter-Kapp vun enger Statu, eng Caesar-Statu;
* Mënzen: dausende vu réimeschen a keltesche Mënzen. Et goufen och aacht sëlwer Daler aus der Zäit vum Wenzel II. an der Elisabeth vu Görlitz fonnt, woufir ugeholl gouf, datt d'Fondplaz nach am 14. Joerhonnert bewunnt war;
* Bijouen: Nolen aus Elfebeen, Broschen, Fibulaen, Block vun engem Rimm, gliese Pärelen, Réng, Aarmbänner, e bronze Medaillon, e geschnëtzte Schmockstee mam engem Vestalin-Kapp an en ovale Stee mat engem Engel an engem Globus. Béid Steng ware sécherlech Deeler vun engem réimesche Sigelrank.
Dem Gasché seng Sammlung huet fir national Opmierksamkeet gesuergt, sou datt den deemolege Staatsminister Joseph Bech, zesumme mam Geschichtsfuerscher Emile Diderrich, d'Ausgruewungsplaz an dem Gasché säi Privatmusée 1930 besicht hunn.

Mat Steng an aneren archeologesche Fondstécker vun *Tritlingen* huet de François Gasché bei sengem Wunnhaus e stengent Pëtzenhaischen opgeriicht, dat och alt als Denkmal oder Tiermchen ernimmt gëtt. Et huet véier Träppleken a gouf deels mat Hasteng gebaut, op deenen e puer Inscriptiounen an Elementer aus verschiddenen Epochen ze gesi sinn. 

Nom däitschen Iwwerfall huet de Gasché den 10. Mee 1940 d'Land misse verloossen. Obwuel hie gewinnt war vill zu Fouss ze goen ass hien ënner der Belaaschtung vu senger Flucht den 20. Mee 1940 zu Rombas gestuerwen a gouf och do provisoresch um Kierfecht begruewen. Am Mäerz 1947 goufe seng stierflech Iwwerreschter a seng Heemecht hannescht bruecht an am Familljegraf bäigesat.

D'Nazien haten e groussen Deel vu senger Sammlung geplëmmt, e puer Fondstécker koumen awer an d'Muséeë vun Tréier, Lëtzebuerg a Metz. Aner Stécker hat de Gasché zu Liefzäiten u Privatsammler verkaaft.

## Um Spaweck
* Serge Frantzen, Das Steinmal in Bürmeringen - ein Denkmal mit gallo-römischen Artefakten (wort.lu), Die Warte, 26.06.2025, S. 10-11
* Bürmeringen Uralter Siedlungsraum in der Dreiländerecke. In: Revue, 10. Jg., nº 2 (09.01.1954), S. 4.
* Historische Sehenswürdigen in Bürmeringen. In: Jong-Hémecht, 5. Jg., nº 1 (01.11.1930), S. 23.

## Quellen
* wou net anescht uginn: Serge Frantzen, cf. Um Spaweck
Brigitte Bintz

D**'Brigitte Bintz**, gebuer de 14. Mee 1968 zu Esch-Uelzecht, ass eng lëtzebuergesch Büneschauspillerin, Regisseurassistentin, Gemengebeamtin, Flüttistin, Presentatrice a Stadionsspriecherin.

Si ass déi jéngst Duechter vun der Schauspillerin a Politikerin Micky Bintz-Erpeding an dem Schauspiller a Sänger Ali Bintz. Hir Geschwëster sinn de Geschäftsmann a Museker Jean-Claude Bintz an d'Politikerin an Educatrice Simone Asselborn-Bintz.

Vun 1978 bis 1986 war d'Brigitte Bintz zu Esch am Lycée Hubert Clément. Duerno huet si op der Schauspillschoul *Der Keller* zu Köln studéiert. Hire Papp huet hir dovun ofgeroden, enger professioneller Theaterkarriär zu Lëtzebuerg nozegoen a si ass dunn als Gemengebeamtin schaffe gaangen. Do dernieft war an Deelzäit a verschiddene Lëtzebuerger Theateren aktiv. 

1986 hat si eng Roll am Kapuzinertheater an der Stad Lëtzebuerg. Si huet vun 1985 un am Theaterensembel Escher Liewensfrou geschafft, bis deen 2018 zougemaach huet. Zënter 2017 schafft si am Kaleidoskop Theater zu Hunchereng a s'ass Member vum Verwaltungsrot.

An hirer Fräizäit ass si Member vum Verwaltungsrot vum Foussballclub CS Fola Esch a schafft do als Stadionsspriecherin.

## Um Spaweck
Vëlospist PC103

De **Vëlosexpresswee Cloche d'or - Beetebuerg**	(**PC103**) ass eng geplangt Vëlosstreck vum nationale Reseau zu Lëtzebuerg. 

## Streck
Déi geplangt PC103 geet vun der südlecher Säit vun der Bréck vum Boulevard de Kockelscheuer aus, laanscht d'Bretell vun der A6 op d'A3, e kuerzt Stéck laanscht d'A3, an da praktesch bis op Beetebuerg parallel zu der neier Eisebunnsstreck Lëtzebuerg-Beetebuerg.

Am Summer 2025 sinn Deelstécker scho befuerbar, fir anerer, déi nach am Bau oder geplangt sinn, gëtt et provisoresch Deviatiounen iwwer Feldweeër an e klengt Stéck iwwer verkéiersberouegt Strooossen. 

## Uschlëss un aner Pisten
D'PC103 kritt ënnerwee Uschlëss un aner Pisten:
* am Ufank un d'PC1
* ënnerwee un d'PC11a an d'PC37 (Peppeng-Béiweng)
* zu Beetebuerg un d'PC8

## Biller

File:Roeser, ligne Luxembourg-Bettembourg (103).jpg|Nërdlech vun der Aire de Berchem (lénks)
Kockelscheuer - Desire path of missing section of cycle lane Bettembourg-Cloche d'or (PC 103) - 2025-08.jpg|Wiss tëscht Kockelscheier an dem Gaasperecher Waassertuerm, wou en "desire path" den (antizipéierten) Tracé vun der Streck weist.


## Um Spaweck

* Iwwersiichtskaart mat de Vëlospisten op der Websäit vu ProVelo
Oblast

En oder eng **Oblast** ( область) ass en administrative Verwaltungsbezierk, änlech wéi eng Regioun, deen et a Russland, der Ukrain, a Bulgarien, Wäissrussland, am Kasachstan an am Kirgisistan gëtt.    

Aner Bezeechnunge sinn:   

* **Woblasz:**  вобласць,   област,  облыс;
* **Oblasť:** , Méizuel: облыстар **oblystar**; 
* **Oblus**:  Облус.

Dës Zort Ënnerdeelung gouf et fir d'éischt am russesche Keeserräich an an der Sowjetunioun. 

An der Slowakei bezeechent en Oblast eng statistesch Regioun.

Am Joer 2024 goufen déi russesch, wäissrussesch, ukrainesch a kasachesch Oblasten a Rajonen (: райо, *Distrikt*) opgedeelt, eng Ënnerdeelung, déi och aus der Sowjetzäit geierft gouf.

## Länner

## Kuckt och

* Lëscht vun den Oblasten a Bulgarien
* Lëscht vun den Oblasten am Kasachstan
* Lëscht vun den Oblasten am Kirgisistan
* Lëscht vun den Oblasten a Russland
* Lëscht vun den Oblasten an der Ukrain
* Lëscht vun den Oblasten a Wäissrussland

## Um Spaweck
Oblast Cherson

Den **** ( Херсонська область) ass ee vun de 24 Oblaste vun der Ukrain; de Chef-lieu ass Cherson. Den Oblast läit um Schwaarze Mier, am Süde vum Land.

## Kuckt och
* Lëscht vun den Oblasten an der Ukrain
* Lëscht vun den ukrainesche Stied

## Um Spaweck
André Claveau

Den **André Claveau**, gebuer den 29. Dezember 1911 zu Paräis, a gestuerwen de 4. Juli 2003 zu Agen , war e franséische Sänger a Schauspiller.

Hien huet am Joer 1958 de Concours Eurovision de la chanson 1958 fir Frankräich gewonnen.
## Filmographie
*1938: *[[Champions de France (Film)|Champions de France]]* - Regie: Willy Rozier
*1947: *Le destin s'amuse* - Regie: Emil-Edwin Reinert
*1947: *Gai Paris* - Regie: Lucette Godard - (Kuerzfilm)
*1948: *Amours de vacances* - Regie: Jean-Jacques Delafosse - (Kuerzfilm)
*1949: *Les vagabonds du rêve* - Regie: Charles-Félix Tavano
*1949: *La kermesse en chansons* - Regie: Henri Verneuil - (Kuerzfilm)
*1950: *[[Sous le ciel de Paris (Film)|Sous le ciel de Paris]]* - Regie: Julien Duvivier
*1950 *[[Fusillé à l'aube (Film 1950)|Fusillé à l'aube]]* - Regie: André Haguet
*1950: *Vedettes en chansons* - Regie: Bernard Roland - (Kuerzfilm)
*1951: *Cœur-sur-Mer* - Regie: Jacques Daniel-Norman
*1951: *Pas de vacances pour monsieur le maire* - Regie: Maurice Labro
*1952: *Les surprises d'une nuit de noces* - Regie: Jean Vallée
*1952: *Un jour avec vous* - Regie: Jean-René Legrand
*1953: *Rires de Paris* - Regie: Henri Lepage
*1953: *La route du bonheur*, - Regie: Maurice Labro, Giorgio Simonelli
*1955: *[[French Cancan (Film 1955)|French Cancan]]* - Regie: Jean Renoir
*1955: *Les héros sont fatigués* - Regie: Yves Ciampi
*1960: *Prisonniers de la brousse* - Regie:  Willy Rozier

### Um Spaweck
Lëscht vun den Oblasten an der Ukrain

D'Ukrain ass administrativ agedeelt an:

* 24 Oblasten, 
* eng autonom Republik, 
* zwou Stied mat engem spezielle Status.

## Kuckt och
* Lëscht vun den ukrainesche Stied
Henri Lepage (Filmregisseur)

Den **Henri Lepage**, gebuer den 12. Februar 1898 zu Paräis a gestuerwen de 4. Februar 1970 zu Clichy, war e franséische Filmregisseur an Dréibuchauteur. 

## Filmographie
### als Regisseur
* 1924: *La machine à refaire la vie* - Regie zesumme mam Julien Duvivier - (Documentaire) - (Stommfilmversioun )
* 1925: *Une aventure de la rue* - Haaptacteuren: Suzette Comte, Liliane Dharly
* 1933: *La machine à refaire la vie* - Regie zesumme mam Julien Duvivier  - (Documentaire) - (Tounfilmversioun)
* 1942: *Le cinématographe Lumière*-  (Kuerzfilm) 
* 1949: *L'extravagante Théodora* - Haaptacteuren: Lucienne Le Marchand, Robert Murzeau
* 1950: *Mon ami le cambrioleur* - Haaptacteuren: Philippe Lemaire, Françoise Arnoul
* 1951: *[[Les maîtres nageurs]]* - Haaptacteuren: Mireille Perrey, Jean Tissier
* 1951: *[[Et ta sœur (Film 1951)|Et ta sœur]]* - Haaptacteuren: Jean Tissier, Pierre Larquey
* 1951: *Dupont Barbès* - Haaptacteuren: Madeleine Lebeau, Henri Vilbert
* 1952: *Rires de Paris* - Haaptacteuren: André Claveau, Lysiane Rey 
* 1952: *Fortuné de Marseille* - Regie zesumme mam Pierre Méré - Haaptacteuren: Madeleine Lebeau, Pierre-Louis
* 1952: *[[L'Île aux femmes nues]]* - Haaptacteuren: Jane Sourza, Lili Bontemps
* 1954: *Le collège en folie* - Haaptacteuren: Rudy Hirigoyen, Nicole Courcel
* 1954: *[[Pas de souris dans le bizness]]* - Haaptacteuren: Geneviève Kervine, Robert Berri
* 1955: *[[Pas de pitié pour les caves]]* - Haaptacteuren: Dora Doll, Colette Ripert
* 1955: *À la manière de Sherlock Holmes* - Haaptacteuren: Henri Vilbert, Claude Sylvain
* 1956: *C'est une fille de Paname* - Haaptacteuren: Philippe Lemaire, Danielle Godet
* 1957: *[[Pas de grisbi pour Ricardo]]* - Haaptacteuren: Dora Doll, Armand Bernard
* 1957: *Le souffle du désir* - Haaptacteuren: Danielle Godet, Jacques Castelot

## Um Spaweck
Autonom Republik Krim

D****' ( Автономная Республика Кры) ass eng territorial Entitéit déi vëlkerrechtlech zur Ukrain gehéiert. Se gouf 2014 vu Russland besat an annexéiert. Aus der Perspektiv vum ukraineschen an internationale Recht ass s'als Autonom Republik Krim ( Автономна Республіка Крим Awtonomna) déi südlechst Regioun vun der Ukrain an hir eenzeg autonom Republik. 

Aus der Siicht vum russesche Besatzer ass s'als „Republik Krim“ ( Республика Крым) e Federatiounssujet vu Russland.

De Chef-lieu ass Simferopol.

## Kuckt och
* Krim
* Lëscht vun den Oblasten an der Ukrain
* Lëscht vun den ukrainesche Stied

## Um Spaweck
Opluedstatioun (Homonymie)

Et gi verschidden **Opluedstatioune**:
*eng Opluedstatioun, fir d'Opluede vu Batterien oder Akkumulatoren: Kuckt wgl. Chargeur
*eng Opluedstatioun, fir d'Opluede vun Elektrogefierer.
Lëscht vun den Oblasten am Kirgisistan

De Kirgisistan ass administrativ agedeelt an:

* 7 Oblasten (oder *Oblus*, Méizuel *Oblustor*), 
** d'Oblaste sinn a 40 Rajonen ënnerdeelt, déi hirersäits nees a 473 Landgemengen an 22 Stied opgedeelt sinn, 
* zwou Stied déi zu kengem Oblast gehéieren, woubäi d'Stad Bischkek a 4 Rajonen agedeelt ass.
Oblus Batken

Den **** ( Баткен облусу) ass ee vun de 7 administrative Bezierker (Oblus) am zentralasiatesche Kirgisistan. Den Oblus läit am Südweste vum Land a grenzt am Norden, Süden a Westen un Usbekistan an Tadjikistan. De Chef-lieu ass Batken.

## Kuckt och
* Lëscht vun den Oblasten am Kirgisistan

## Um Spaweck
Oblus Naryn

Den **** (ky: Нарын облусу) ass ee vun de 7 administrative Bezierker (Oblus) am zentralasiatesche Kirgisistan. Den Oblus läit am Zentrum vum Land an huet am Süden eng Grenz mat China; de Chef-lieu ass Naryn. 

## Kuckt och
* Lëscht vun den Oblasten am Kirgisistan

## Um Spaweck
Oblus Tschüi

Den **** (ky: Чүй облусу) ass ee vun de 7 administrative Bezierker (Oblus) am zentralasiatesche Kirgisistan. Et ass den nërdlechsten Oblus vum Land grenzt am Norden un de Kasachstan. De Chef-lieu ass d'Stad Bischkek, déi awer net zum Oblast gehéiert.

## Kuckt och
* Lëscht vun den Oblasten am Kirgisistan

## Um Spaweck
Osch (Stad)

**Osch** (ky: Ош) ass eng Stad am Süde vum zentralasiatesche Kirgisistan. Et ass déi zweetgréisst Stad vum Land an de Chef-lieu vum Oblus Osch. 

## Kuckt och
* Lëscht vun den Oblasten am Kirgisistan

## Um Spaweck
Jean-Claude Huisman

De **Jean-Claude Huisman**, gebuer den 22. Juli 1921 zu Paräis, an och do gestuerwen de 16. Mee 1979, war e franséische Filmregisseur.

## Filmographie
*1948: *Vaisons-la-Romaine* - (Kuerzfilm) - (Documentaire)
*1949: *Cadre noir et cadre bleu* - (Kuerzfilm)
*1949: *Autour d'une collection* - Acteuren: Nicole Courcel, Marc Doelnitz - (Kuerzfilm)
*1950: *Accord imparfait* - (Kuerzfilm) - (Documentaire)
*1950: *Algérie terre de champions* - (Kuerzfilm) - (Documentaire)
*1951: *Georges Vallerey, champion de natation* - (Kuerzfilm) - (Documentaire)
*1952: *Bielles des sables* - (Kuerzfilm) - (Documentaire)
*1954: *Les jardins du Seigneur* - (Kuerzfilm) - Acteur: María Casares - (nëmme Stëmm)
*1954: *Le sixième jour* - (Kuerzfilm) - (Documentaire)
*1955: *Le français tel qu'on le parle* - (Kuerzfilm) - Acteur: Hubert Deschamps
*1957: *Roches maléfiques: silice* - (Kuerzfilm) - (Documentaire)
*1959: *Sur deux doigts* - (Kuerzfilm) - Acteur: Raymond Bussières
*1961: *Poésie règlementaire* - (Kuerzfilm)
*1963: *Le plus grand tableau du monde* - (Kuerzfilm) - (Documentaire)
*1964: *Träumen verboten* - (Kuerzfilm) - (TV)
*1970: *Brigitte C. Six* - (Kuerzfilm) - Acteuren: Michel Fortin, Michel Robin

### Um Spaweck
Jean Laviron

De **Jean Laviron**, gebuer de 26. Abrëll 1915 zu Paräis, a gestuerwen de 15. Februar 1987 zu Fresneaux-Montchevreuil, war e franséische Filmregisseur an Dréibuchauteur. 

## Filmographie
### Kino

#### als Regisseur
* 1951: *[[Descendez, on vous demande]]* - Haaptacteuren: Noëlle Norman, Daniel Clérice, Jean Tissier
* 1951: *Un amour de parapluie* - Haaptacteuren: Armand Bernard, Robert Berri, Denise Provence
* 1953: *Légère et court vêtue* - Haaptacteuren: Madeleine Lebeau, Jean Parédès, Jacqueline Pierreux
* 1953: *Au diable la vertu* - Haaptacteuren: Henri Génès, Liliane Bert, Julien Carette
* 1954 *Soirs de Paris* - Haaptacteuren: Jeannette Batti, Rita Cadillac, Henri Génès
* 1954: *Votre dévoué Blake* - Haaptacteuren: Eddie Constantine, Danielle Godet, Dora Doll
* 1959: *[[Les motards (Film)|Les motards]]* - Haaptacteuren: Roger Pierre, Jean-Marc Thibault, Francis Blanche
* 1960: *[[Les jéritiers (Film 1960)|Les héritiers]]* - Haaptacteuren: Roger Pierre, Jean-Marc Thibault, Jacqueline Maillan
#### als Dréibuchauteur
* 1951: *Descendez, on vous demande*
* 1953 : *Légère et court vêtue*
* 1953: *Au diable la vertu*
* 1954: *Soirs de Paris*
* 1959: *Les motards*
* 1960: *Les héritiers*
### Televisioun
#### als Regisseur
* 1962: *L'inspecteur Leclerc enquête* - (TV-Serie) - (2 Episoden)
* 1965: *Mon filleul et moi* - (TV- Serie) 
* 1965: *1... 2... 3... Rideau!* - (TV- Serie)
* 1967: *Les créatures du bon Dieu* - (TV-Serie) - (13 Episoden) 
* 1970: *Ça vous arrivera demain* - (TV-Serie) - (26 Episoden)
* 1975: *Erreurs judiciaires*- (TV-Serie) -- (13 Episoden)
* 1978: *Preuves à l'appui* - (TV-Serie) - (4 Episoden)
* 1979: *Par-devant notaire* - (TV-Film) 
* 1979: *Au gui l'an neuf* - (TV-Serie) - (1 Episod)

#### als Dréibuchauteur
* 1965: *Mon filleul et moi*
* 1979: *Par-devant notaire*

## Um Spaweck
Daniel Clérice

Den **Daniel Clérice**, gebuer als *Daniel Jean Clérice* den 23. Oktober 1912 zu Paräis, a gestuerwen den 10. Mäerz 1990 zu Bordeaux, war e franséische Schauspiller.

## Filmographie
* 1936: *[[La joueuse d'orgue (Film 1936)|La joueuse d'orgue]]* - Regie: Gaston Roudès - Haaptacteuren : Marcelle Géniat, Pierre Larquey - (als Philippe) 
* 1936: *Appartement à louer* - Regie: Jacques de Casembroot, Gilbert de Kniff - (Kuerzfilm)
* 1936: *[[Jenny (Film 1936)|Jenny]]* - Regie: Marcel Carné - Haaptacteuren : Françoise Rosay, Albert Préjean 
* 1937: *[[Le coupable (Film 1937)|Le coupable]]* - Regie: Raymond Bernard - Haaptacteuren : Pierre Blanchar, Madeleine Ozeray - (als Anatole) 
* 1937: *[[Enfants de Paris (Film 1937)|Enfants de Paris]]* - Regie: Gaston Roudès - Haaptacteuren : Paul Bernard, Robert Arnoux
* 1939: *[[Vidocq (Film 1939)|Vidocq]]* - Regie: Jacques Daroy - Haaptacteuren : André Brulé, Jean Worms 
* 1940: *Miquette* - Regie: Jean Boyer - Haaptacteuren : Lilian Harvey, Lucien Baroux - (als Urbain de la Tour-Mirande) 
* 1940: *[[Bécassine (Film 1940)|Bécassine]]* - Regie: Pierre Caron - Haaptacteuren : Paulette Dubost, Alice Tissot - (als José Tampico) 
* 1945: *[[Le roi des resquilleurs (Film 1945)|Le roi des resquilleurs]]* - Regie: Jean Devaivre - Haaptacteuren : Rellys, Jean Tissier - (als Georges) 
* 1947: *[[Pas un mot à la reine mère]]* - Regie: Maurice Cloche - Haaptacteuren : Suzanne Dehelly, Pierre Bertin - (als Boris) 
* 1951: *[[Descendez, on vous demande]]* - Regie: Jean Laviron - Haaptacteuren : Noëlle Norman, Jean Tissier - (als Francis Ardelles) 
* 1953: *Le chemin de la drogue* - Regie: Louis S. Licot - Haaptacteuren : Jimmy Gaillard, Jacques Varennes
* 1954: *Gamin de Paris* - Regie: Georges Jaffé - Haaptacteuren : Christian Fourcade, Daniel Lecourtois - (als Max) 
* 1954: *Father Brown* - Regie: Robert Hamer - Haaptacteuren : Alec Guinness, Joan Greenwood - (als Garagist) 
* 1954: *[[Crime au concert Mayol]]* - Regie: Pierre Méré - Haaptacteuren : Claude Godard, Jean-Pierre Kérien - (als Max) 
* 1956: *Hospital de urgencia* - Regie: Antonio Santillán - Haaptacteuren : Armando Moreno, Claude Godard - (als Dr. Villanueva)
* 1957: *Les violents* - Regie: Henri Calef - Haaptacteuren : Paul Meurisse, Françoise Fabian - (als Léo Geens / Pierrot)

## Um Spaweck
Émile Couzinet

Den **Émile Couzinet**, gebuer als *Robert Couzinet* den 12. November 1896 zu Bourg, a gestuerwen de 24. Oktober 1964 zu Bordeaux, war efranséische Filmregisseur a Filmproduzent.

## Filmographie

### als Regisseur
* 1939: *Le club des fadas* - Haaptacteuren: Fernand Charpin, Alida Rouffe, Robert Vattier
* 1940: *L'intrigante* - Haaptacteuren: Germaine Aussey, Paul Cambo, Jeanne Fusier-Gir
* 1942: *Andorra ou les hommes d'airain* - Haaptacteuren: Jany Holt, Jean Chevrier, Germaine Dermoz
* 1943: *Le brigand gentilhomme* - Haaptacteuren: Jean Weber, Robert Favart, Katia Lova
* 1947: *[[Hyménée (Film)|Hyménée]]* - Haaptacteuren: Gaby Morlay, Maurice Escande, Colette Richard
* 1948: *[[Colomba (Film 1948)|Colomba]]* - Haaptacteuren: José Luccioni, Pierre Magnier, Édouard Delmont
* 1949: *Un trou dans le mur* - Haaptacteuren: André Alerme, Marguerite Pierry
* 1949 : *Le bout de la route* - Haaptacteuren: José Luccioni, Mona Dol
* 1950: *Trois marins dans un couvent* - Haaptacteuren: Frédéric Duvallès, Jacqueline Dor
* 1950 : *Le cauchemar d'Hortense Pingouin* - (Kuerzfilm) 
* 1951: *Le don d'Adèle* - Haaptacteuren: Lilo, Marguerite Pierry, Jane Sourza
* 1951: *[[Ce coquin d'Anatole]]* - Haaptacteuren: Frédéric Duvallès, Armand Bernard, Jean Tissier
* 1951: *Buridan, héros de la tour de Nesle* - Haaptacteuren: Jacques Torrens, Clarisse Deudon, Maurice Escande
* 1952: *Trois vieilles filles en folie* - Haaptacteuren: Marcelle Arnold, Armand Bernard, Pierre Larquey
* 1952: *[[Quand te tues-tu?]]* - Haaptacteuren: Jean Tissier, Daniel Sorano, Frédéric Duvallès
* 1952: *Le curé de Saint-Amour* - Haaptacteuren: Jeanne Fusier-Gir, Frédéric Duvallès, Pierre Larquey
* 1953: *[[La famille Cucuroux]]* - Haaptacteuren: Jean Tissier, Pierre Larquey, Nathalie Nattier
* 1954: *Le congrès des belles-mères* - Haaptacteuren: Jeanne Fusier-Gir, Pierre Larquey, Georges Rollin
* 1954 : *Trois Jours de bringue à Paris* - Haaptacteuren: Lucien Baroux, Milly Mathis, Pierre Larquey
* 1956: *Mon curé champion du régiment* - Haaptacteuren: Frédéric Duvallès, Jean Carmet, Charles Dechamps
* 1957: *Trois marins en bordée* - Haaptacteuren: Mag-Avril, Pierre Stephen, Alice Tissot
* 1959: *Quai des illusions* - Haaptacteuren: Gaby Morlay, Louis Seigner, Fausto Tozzi
* 1962: *Césarin joue les étroits mousquetaires* - Haaptacteuren: Pierre Repp, Jeanne Fusier-Gir, André Gabriello

## Um Spaweck
Jean-René Legrand

De **Jean-René Legrand**, gebuer als *René Jean Steigelmann* den 23. Juni 1899 zu Paräis, an och do gestuerwen den 8. Juli 1959, war e franséische Filmregisseur. 

## Filmographie
### als Regisseur
* 1936:  *[[Le chant du destin (Film 1936)|Le chant du destin]]*  - Haaptacteuren: Gautier-Sylla, Anny Hartmann 
* 1952: *[[Un jour avec vous]]* - Haaptacteuren: André Claveau, Véra Norman, Jean Tissier

## Um Spaweck
Alfred Rode

Den **Alfred Rode**, gebuer als *Alfred Spédalière* de 4. Juni 1905 zu Torre del Greco an Italien, a gestuerwen den 22. Juli 1979 zu Lisieux, war e franséische Museker, Filmregisseur, Schauspiller a Filmproduzent. 

## Filmographie
### als Regisseur
* 1940: *[[Le Danube bleu (Film 1940)|Le Danube bleu]]* - Regie zesumme mam Emil-Edwin Reinert - Haaptacteuren: Madeleine Sologne, José Noguéro
* 1947: *Cargaison clandestine* - Haaptacteuren : Luis Mariano, Kate de Nagy, Junie Astor
* 1951: *[[Boîte de nuit (Film)|Boîte de nuit]]* - Haaptacteuren : Claudine Dupuis, Pierre-Louis, Saint-Granier
* 1953: *[[Tourbillon (Film 1953)|Tourbillon]]* - Haaptacteuren : Raymond Cordy, Claudine Dupuis, Roger Karl
* 1954: *[[C'est la vie parisienne]]* - Haaptacteuren : Claudine Dupuis, Philippe Lemaire, Raymond Bussières
* 1954: *Un déjeuner d'amour* - (Kuerzfilm)
* 1955: *[[La môme Pigalle]]* - Haaptacteuren : Claudine Dupuis, Philippe Nicaud, Dany Carrel
* 1958: *La fille de feu* - Haaptacteuren : Claudine Dupuis, Erno Crisa, Armand Mestral
* 1959: *[[Visa pour l'enfer]]* - Haaptacteuren : Claudine Dupuis, Jean Gaven, Georges Rivière
* 1962: *[[Dossier 1413]]* - Haaptacteuren : Claudine Dupuis, Jean Danet, Dora Doll

## Um Spaweck
Abchasien

**Abchasien** (abchasesch: Аԥсны *Aṗsny,* georgesch: *აფხაზეთი Apchaseti,* russesch: *Абхазия Abchasija*) ass eng Regioun am Süde vum Kaukasus, déi un d'Schwaarzt Mier grenzt. Abchasie gehéiert vëlkerrechtlech zu Georgien, betruecht sech selwer awer zënter 1994 als onofhängeg "**Republik Abchasien**". D'Gebitt vun Abchasien ass 8.600 km² grouss an huet – de Schätzungen no – 244.000 Awunner(Stand 2025). 

Zënter 2008 gouf d'Onofhängegkeet vun Abchasien nëmme vu follgende Staaten unerkannt: Russland, Nicaragua, Venezuela, Nauru a Syrien. Bal all aner Länner op der Welt betruechten Abchasien als georgeschen Territoire an erkennen d'Exilregierung vun der Autonomer Republik Abchasien, déi an der georgescher Haaptstad Tiflis baséiert ass, als legitim un, och wa se *[[De jure / de facto|de facto]]* keen Afloss an der Regioun huet.

Abchasie bilt zesumme mat de Regiounen Transnistrien a Südossetien, déi all zur fréierer Sowjetunioun gehéiert hunn, d'Gemeinschaft vun netunerkannte Staaten.

Wärend der Sowjetzäit war Abchasie mat sengem mëlle Klima, sengen Thermalbieder a Plagen, eng vun de populäersten Touristendestinatiounen bannent der Sowjetunioun. 

Déi *[[De jure / de facto|de facto]]* onofhängeg Republik Abchasien ass a 7 Rajonen (Distrikter) opgedeelt; do dernieft gëtt et nach déi rajonfräi Haaptstad Suchumi.

Abchasesch a Russesch sinn déi offiziell Sproochen; Georgesch gëtt net als offiziell Sprooch unerkannt.

## Um Spaweck
Südossetien

**Südossetien** (osseetesch: Хуссар Ирыстон Chussar Iryston, russesch: Южная Осетия Juschnaja Ossetija, georgesch: სამხრეთი ოსეთი Samchreti Osseti) ass eng Regioun südlech vum Kamp vum Grousse Kaukasus. Südossetie gehéiert vëlkerrechtlech zu Georgien, betruecht sech selwer awer zënter dem 20. September 1990 als onofhängeg "**Republik Südossetien**". D'Gebitt vu Südossetien ass 3.885 km² grouss an huet – de Schätzungen no – 56.520 Awunner(Stand 2022). 

D'Onofhängegkeet vu Südossetie gëtt nëmme vu follgende fënnef Staaten unerkannt: Russland, Nicaragua, Venezuela, Nauru a Syrien. Südossetie bilt zesumme mat de Regiounen Transnistrien an Abchasien, déi all zur fréierer Sowjetunioun gehéiert hunn, d'Gemeinschaft vun netunerkannte Staaten. 

Déi *[[De jure / de facto|de facto]]* onofhängeg Republik Südossetien ass a 4 Rajonen (Distrikter) opgedeelt; do dernieft gëtt et nach déi rajonfräi Haaptstad Zchinwali. 

Osseetesch, Russesch – a regional och Georgesch – sinn déi offiziell Sproochen.

## Um Spaweck
Marcel Blistène

De **Marcel Blistène**, gebuer als *Marcel Blitstein* den 3. Juni 1911 zu Paräis, a gestuerwen den 2. August 1991 zu Grasse, war e franséische Filmregisseur an Dréibuchauteur.

## Filmographie
### als Regisseur
* 1946: *Étoile sans lumière* - Haaptacteuren: Édith Piaf, Serge Reggiani, Mila Parély
* 1946 : *[[Macadam (Film)|Macadam]]* - Haaptacteuren: Françoise Rosay, Paul Meurisse, Jacques Dacqmine
* 1949: *Rapide de nuit* - Haaptacteuren: Roger Pigaut, Sophie Desmarets
* 1949: *Le sorcier du ciel* - Haaptacteuren: Georges Rollin, Marie Daëms, Dora Doll
* 1951: *[[Bibi Fricotin (Film)|Bibi Fricotin]]* - Haaptacteuren: Maurice Baquet, Colette Darfeuil, Alexandre Rignault
* 1952: *[[Cet âge est sans pitié]]* - Haaptacteuren: Colette Darfeuil, André Alerme, Jean Tissier
* 1953: *Le feu dans la peau* - Haaptacteuren: Gisèle Pascal, Raymond Pellegrin, Philippe Lemaire
* 1955: *[[Gueule d'ange (Film 1955)|Gueule d'ange]]* - Haaptacteuren: Maurice Ronet, Viviane Romance, Geneviève Kervine
* 1957: *Sylviane de mes nuits* - Haaptacteuren: Gisèle Pascal, Franck Villard, Jacques Dacqmine
* 1959: *Les amants de demain* - Haaptacteuren: Édith Piaf, Michel Auclair, Armand Mestral

### als Dréibuchauteur
* 1946 : *Étoile sans lumière*
* 1953 : *Le Feu dans la peau*
* 1955 : *Gueule d'ange*
* 1957 : *Sylviane de mes nuits*

## Um Spaweck
Anne-Marie Reuter

D**'Anne-Marie Reuter**, gebuer den 19. Juni 1971 an der Stad Lëtzebuerg, ass eng lëtzebuergesch Iwwersetzerin a Schrëftstellerin. Si schafft als Enseignante.

D'Anne-Marie Reuter huet vun 1990 bis 1995 Englesch um *Cours universitaire de Luxembourg* an an England (*Royal Holloway College* a *Queen Mary and Westfield College*, béid zu London) studéiert a mat engem Master ofgeschloss. 2005 bis 2010 huet si en Doktorat iwwer d'Iris Murdoch an d'A. S. Byatt geschriwwen.

Si enseignéiert zanter 1991 Englesch, fir d'éischt am Iechternacher Kolléisch, dono am Stater Lycée Robert-Schuman.

Si huet Gedichter vum Lambert Schlechter aus dem Franséischen op Englesch, an en Theaterstéck vun der Larisa Faber aus dem Engleschen op Lëtzebuergesch iwwersat.

2017 huet si en éischte Recueil mat Kuerzgeschichten erausbruecht: *On the Edge*. 2021 an 2024 huet si zwou Novellen erausbruecht: *Blue* a *Red*. Hiren éischte Roman, *M for Amnesia* gouf 2025 mam Servais-Präis ausgezeechent.

2017 war si Matgrënnerin vum Verlag *[[Black Fountain Press]]*, deen se zanter 2019 eleng féiert.

## Wierk
* Reuter, Anne-Marie. *M for Amnesia*. Bridel: Black Fountain Press, 2024. Print. ISBN 978-99987-713-4-5
* Reuter, Anne-Marie, and Antic-Ham. *Red*. Dugort: Redfoxpress, 2024. Print. 
* Forgiarini, Tullio et al. *Bonnie  : Fäerten, dat ass just eppes fir Erwuessener!  = Only grown-ups are afraid of monsters!* Lëtzebuerg: Kremart, 2023. Print. ISBN 978-2-919781-65-2
* Reuter, Anne-Marie. *Claudine Muno : The Moon of the Big Winds*. Mersch: Centre national de littérature, 2022. Print. ISBN 978-2-919798-03-2
* Jaspers, Susanne et al. *This Hard Minett Land  : Texte Über Luxemburgs Süden, Inspiriert von Bruce-Springsteen-Songs*. Esch-sur-Alzette: Université du Luxembourg, 2022. Print. ISBN 978-99959-43-48-6
* Reuter, Anne-Marie, Antic-Ham, and Redfoxpress. *Blue*. Dugort, Achill Island, Ireland: Redfoxpress, 2021. Print.
* Faber, Larisa, and Anne-Marie Reuter. *Disko Dementia  : e Stéck*. Luxembourg: L. Faber, 2018. Print.
* Reuter, Anne-Marie et al. *Fresh from the Fountain  : English Writing in Luxembourg  : 2018*. Bereldange: Black Fountain Press, 2018. Print. ISBN 978-99959-998-2-7
* Schlechter, Lambert, Lysiane Schlechter, and Anne-Marie Reuter. *One Day I Will Write a Poem*. Luxembourg: Black Fountain, 2018. Print. ISBN 978-99959-998-1-0
* Reuter, Anne-Marie. *On the Edge*. Luxembourg: Black Fountain Press, 2017. Print. ISBN 978-99959-998-0-3
Transnistrien

**Transnistrien** (russesch: Приднестровье, ukrainesch: Придністров) ass en *[[De jure / de facto|de facto]]* Regimm an Osteuropa, deen international net unerkannt, a just vu Russland ënnerstëtzt gëtt. D'Gebitt dat haaptsächlech ëstlech vum Floss Dnister (russesch: *Dnestr*) op der moldawesch-ukrainescher Grenz läit, gehéiert vëlkerrechtlech zur Republik Moldawien, betruecht sech selwer awer zënter dem 5. November 1991 als onofhängeg "**Transnistresch Moldauesch Republik**". D'Gebitt vun Transnistrien ass 3.567 km² grouss, ronn 40&nbsp;% méi grouss wéi Lëtzebuerg. De Schätzungen no liewe 466.000 Leit an Transnistrien(Stand 2025).  

Transnistrie bilt zesumme mat de Regiounen Abchasien a Südossetien, déi all zur fréierer Sowjetunioun gehéiert hunn, d'Gemeinschaft vun netunerkannte Staaten.    

Déi *[[De jure / de facto|de facto]]* onofhängeg Republik Transnistrien ass a 5 Rajonen (Distrikter) opgedeelt; do dernieft gëtt et nach zwou rajonfräi Stied Tiraspol (Haaptstad) a Bendery. 

Déi offiziell Sprooche sinn Ukrainesch, Russesch a Moldawesch.

## Um Spaweck
Pierre Méré

De **Pierre Méré**, gebuer den 22. September 1912 zu Paräis, a gestuerwen de 4. November 1996 zu Arnay-le-Duc, war e franséische Filmregisseur, Dréibuchauteur, Kameramann a Schauspiller.

## Filmographie
### als Karamann
* 1937: *[[Regain (Film)|Regain]]* - Regie: Marcel Pagnol
* 1938: *[[Métropolitain (Film)|Métropolitain]]* - Regie: Maurice Cam
* 1938: *Le paradis de Satan* - Regie: Jean Delannoy et Félix Gandera
* 1939: *Macao, l'enfer du jeu* - Regie: Jean Delannoy
* 1939: *L'étrange nuit de Noël* - Regie: Yvan Noé
* 1939: *Rappel immédiat* - Regie: Léon Mathot
### als Schauspiller
* 1947: *Les aventures des Pieds-Nickelés* - Regie: Marcel Aboulker - Haaptacteuren: Rellys, Robert Dhéry
* 1949: *Le trésor des Pieds-Nickelés* - Regie: Marcel Aboulker - Haaptacteuren: Maurice Baquet, Rellys

### als Regisseur
* 1950: *La nuit s'achève* - Haaptacteuren: Victor Francen, Ludmilla Tchérina
* 1951: *Fortuné de Marseille* – Regie zesumme mam Henri Lepage - Haaptacteuren: Madeleine Lebeau, Henri Vilbert
* 1954: *[[Crime au concert Mayol]]* - Haaptacteuren: Daniel Clérice, Jean-Pierre Kérien
* 1955: *Impasse des vertus* - Haaptacteuren: Isabelle Pia, Christian Marquand

### als Dréibuchauteur
* 1947: *Les aventures des Pieds-Nickelés*
* 1949: *Le trésor des Pieds-Nickelés*
* 1950: *La nuit s'achève*
* 1951: *Fortuné de Marseille*
* 1955: *[[Boulevard du crime (Film)| Boulevard du crime]]* - Regie: René Gaveau - Haaptacteuren: Franck Villard, Maria Mauban, Jean Tissier
* 1955: *Impasse des vertus*
* 1957: *[[La blonde des tropiques]]* - Regie: André Roy - Haaptacteuren: Milly Mathis, Jean Tissier

## Gielercher
*
*
* 
## Um Spaweck
Pamukkale

**Pamukkale** (Tierkesch fir "Buerg aus Kotteng" oder "Buerg aus Watt") ass eng natierlech Plaz an der tierkescher Provënz Denizli. Se besteet aus Basengen, an déi 17 Thermalquellen hiert 58&nbsp;°C waarmt, mat Calciumhydrogencarbonat gesiedegt Waasser ausschëdden, sou datt de Kallek dee sech do oflagert eng schnéiwäiss Landschaft bilt. 

Zanter 1988 ass se op der Unesco-Weltierfschaft agedroen, zesumme mat der anticker griichescher Stad Hierapolis nobäi. Och eng Uertschaft an der Ëmgéigend gëtt Pamukkale genannt.

## Um Spaweck
Acanthemblemaria spinosa

***Acanthemblemaria spinosa*** ass eng Fëschaart aus der Famill vun de Chaenopsidae. Si gouf als éischt 1919 vum Jan Marie Metzelaar beschriwwen. 

Se kënnt am Weste vum Mëttelatlantik vir, d. h. op der Ostküst vu Mëttelamerika, de Bahamas, Florida, Curaçao, der Karibik an den Antillen.

Se ass schwaarz, wäiss a roudelzeg gefierft; um relativ klenge Kapp sëtzen iwwer de groussen, roudelzegen Aen eppes wéi kleng Hoer oder Antennen. Se gëtt ronn 3 cm laang a lieft a Koralleriffer, bis an eng Déift vun 12 Meter, wou se sech an Hielen a Lächer verstoppt a vu Plankton a klenge Mieresdéieren erniert. 

## Um Spaweck
Gaza-Stad

**Gaza-Stad** ass eng Stad an de Palestinenseschen Autonomiegebidder an der Gazasträif. D'Stad ass d'Haaptstad a gréisst Stad vun der Gazasträif.

## Um Spaweck
Joshua-Tree-Nationalpark

De **Joshua-Tree-Nationalpark** ass en Nationalpark am Südoste vu Kalifornien, net wäit ewech vu Palm Springs. Et ass eng Wüstelandschaft, déi den Iwwergang tëscht der Mojave-Wüst an der Colorado-Wüst, mécht.

De Joshua-Tree-Nationalpark ass 3.196&nbsp;km² grouss, a läit op enger Héicht vun tëscht 305 a 1.772 Meter. 

E krut säin Numm no enger opfälleger Aart vu Yuccabeem, déi op englesch "Joshua Tree" genannt ginn (*[[Yucca brevifolia]]*).

Nieft de Joshuabeem-Bëscher bitt de Park intressant geologesch Formatiounen. E gouf 1936 zum *National Monument* ernannt an 1994 zum Nationalpark erkläert. Ronn 3 Millioun Leit – dorënner Dausenden, déi duer klotere ginn – besichen de Park all Joers. Westlech grenzt direkt d'Sand to Snow National Monument drun.

## Biller

Lost Horse Valley, Joshua Tree National Park.jpg|Lost Horse Valley
Joshua Tree Nationalpark Hidden Valley Nature Trail P4140421.jpg|Hidden Valley
File:West u.s.a 178 (13970007887).jpg|Fielsformatiounen
Joshua Tree 2004.JPG|*Yucca brevifolia* am Joshua Tree National Park


## Um Spaweck
Joshuabam

De **Joshuabam** (*Yucca brevifolia*; op Englesch bekannt als **Joshua Tree**) ass eng Planzenaart aus der Gattung vun de Yuccaen (*Yucca*). Dat laténgescht *brevifolia* heescht "mat kuerze Blieder".

E kënnt an den USA, an der Mojave-Wüst, an do virun allem am Joshua-Tree-Nationalpark vir. E gëtt iwwer 12 Meter héich a ka bis zu 150 Joer al ginn. De Stamm gëtt op der Basis bis zu annerhallwem Meter déck. D'Äscht si vun enger Héicht vun 2-3 Meter un. Seng Blieder si schwäertfërmeg,  15 bis 40&nbsp;cm laang an 0,5 bis 1,6&nbsp;cm breet. E blitt vu Mäerz bis Mee. D'Bléie si kugel- bis ovalfërmeg, wäiss bis crèmefaarweg, a bis 3,5&nbsp;cm laang an 2&nbsp;cm breet. Zeideg Friichten zergrimmelen. D'Beem hale Frascht bis minus 15 °C aus, sinn awer kriddeleg, wat Nätzt betrëfft.
## Trivia
En Album vun der irescher Popband U2 vun 1987 heescht *Joshua Tree*.

## Biller

Yucca brevifolia range map.jpg|Verbreedung
Yucca brevifolia fh 1183.73 CAL B.jpg|Knosp
Joshua tree (Yucca brevifolia) fruit; Stubbe Springs Trail.jpg|Friichten


## Literatur
* *Yucca brevifolia*. Fritz Hochstätter (Hrsg.): *Yucca (Agavaceae)*. Band 2 In the Southwest, Midwest und East of the USA, Selbstverlag, 2002, S. 40–44, 156–158, 257–258, 307–308. ISBN 3-00-009008-8.

## Um Spaweck
Diogo Jota

Den **Diogo Jota**, gebuer als **Diogo José Teixeira da Silva** de 4. Dezember 1996 zu Massarelos, a gestuerwen den 3. Juli 2025 zu Cernadilla, war e portugisesche Foussballspiller.

Den Diogo Jota war zënter 2021 am Kader vun der portugisescher Foussballnationalekipp an huet vun 2020 bis zu sengem Doud beim englesche Liverpool FC gespillt.

Den 3. Juli 2025 sinn den Diogo Joto a säi Brudder André Silva, deen och e Foussballspiller war, bei engem Autosaccident an der spuenescher Provënz Zamora ëm d'Liewe komm.

## Um Spaweck
André Silva

Den **André Silva**, gebuer als **André Filipe Teixeira da Silva** den 28. Abrëll 2000 zu Gondomar, a gestuerwen den 3. Juli 2025 zu Cernadilla, war e portugisesche Foussballspiller.

Den André Silva huet beim lokale Veräin Gondomar ugefaange mat spillen. Vun 2020 bis zu sengem Doud huet hie beim F.C. Penafiel an der 2. Liga gespillt.

Den 3. Juli 2025 sinn den André Silva a säi Brudder Diogo Jota, deen an der portugisescher Foussballnationalekipp gespillt huet, bei engem Autosaccident an der spuenescher Provënz Zamora ëm d'Liewe komm.

## Um Spaweck
Eusebio Fernández Ardavín

Den **Eusebio Fernández Ardavín**, gebuer den 31. Juli 1898 zu Madrid, a gestuerwen den 9. Januar 1965 zu Albacete, war e spuenesche Filmregisseur an Dréibuchauteur. 

## Filmographie
### als Regisseur
* 1917: *Ensueños* - Haaptacteuren: Enrique Durán, Fidel Lapetra
* 1917: *La leyenda del cementerio* - Haaptacteur: Victoria Pinillos
* 1917: *Un cruce telefónico* - (Kuerzfilm)
* 1918: *El aventurero misterioso* - Haaptacteuren: Enrique Durán, Fidel Lapetra
* 1924: *Una boda en Castilla* - (Kuerzfilm)
* 1925: *El reloj del anticuario o Del Rastro a La Castellana* 
* 1926: *La bejarana* - Haaptacteuren: Celia Escudero, José Nieto
* 1927: *El bandido de la sierra* - Haaptacteuren: Juan Artigas, María Luz Callejo
* 1928: *Rosa de Madrid* - Haaptacteuren: Conchita Dorado, Carmen de Toledo
* 1929: *El sexto sentido* - Haaptacteuren: Ricardo Baroja, Faustino Bretaño
* 1933: *Saeta* - Haaptacteur: Anita Sevilla 
* 1934: *El agua en el suelo* - Haaptacteuren: Maruchi Fresno, Nicolás Navarro
* 1935: *Vidas rotas* - Haaptacteuren: Lupita Tovar, Maruchi Fresno
* 1935: *La bien pagada* - Haaptacteuren: Lina Yegros, Antonio Portago
* 1937: *La reina mora* - Haaptacteuren: María Arias, Raquel Rodrigo 
* 1937: *En busca de una canción* - Haaptacteuren: Enrique Aguilera, Polita Bedrós
* 1939: *La partida* - (Kuerzfilm)
* 1939: *Don Floripondio* - Haaptacteuren: Valeriano León, Rafaela Rodríguez
* 1939: *La marquesona* - Haaptacteuren: Pastora Imperio, Luchy Soto
* 1940: *La florista de la reina* - Haaptacteuren: María Guerrero López, Alfredo Mayo
* 1940: *Tierra y cielo* - Haaptacteuren: Maruchi Fresno, Armando Calvo
* 1942: *Unos pasos de mujer* - Haaptacteuren: Fernando Fernández de Córdoba, Antonio Casas
* 1942: *La rueda de la vida* - Haaptacteuren: Ismael Merlo, Antoñita Colomé
* 1943: *Forja de almas* - Haaptacteuren: Antoñita Colomé, Alberto Romea
* 1943: *El abanderado* - Haaptacteuren: Alfredo Mayo, Mercedes Vecino 
* 1946: *El doncel de la reina* - Haaptacteuren: Manuel Luna, Carlos Muñoz
* 1947: *La dama del armiño* - Haaptacteuren: Lina Yegros, Jorge Mistral
* 1949: *Neutralidad* - Haaptacteuren: Jorge Mistral, Adriana Benetti 
*1953: *[[Vértigo (Film 1951)| Vértigo]]* - Haaptacteuren: Fernando Granada]], Ana Mariscal
* 1953: *[[La belle de Cadix (Film)|La belle de Cadix]]* - Regie zesumme mam Raymond Bernard - Haaptacteuren: Luis Mariano, Carmen Sevilla
* 1959: *Llegaron dos hombres* - Regie zesumme mam Arne Mattsson - Haaptacteuren: Francisco Rabal, Ulla Jacobsson, Christian Marquand
* 1960: *Compadece al delincuente* - Haaptacteuren: Rafael Romero Marchent, María Martín

## Um Spaweck
The Beach Boys

***The Beach Boys*** sinn eng US-amerikanesch Popmuseksgrupp vun Hawthorne, a Kalifornien.

Si gouf 1961 vun dräi Bridder, hirem Cousin an engem Frënd gegrënnt, an hat an den 1960er an 1970er Joren e grousse populäre Succès. Et war eng vun de wéinegen amerikanesche Gruppen, déi musikalesch mat brittesche Gruppen aus der selwechter Ära, wéi de *[[The Beatles|Beatles]]* oder de *[[The Rolling Stones|Rolling Stones]]*, mathale konnten. Ursprénglech am Genre Surfmusek aktiv, huet sech d'Grupp virun allem duerch hir Lidder mat komplexen a ganz melodesche Gesangsharmonien ausgezeechent.

D'Beach Boys waren an de fréien 1960er Joren an den USA ganz populär, awer um Enn vum Joerzéngt huet hire Réckgang ugefaangen, besonnesch wéinst der prekärer psychescher Gesondheet vum Brian Wilson, dem Bassist, Sänger an Haaptkomponist vun de meeschten Hits vun der Grupp. 

Ma an de Joerzéngten dono waren d'Beach Boys nach ëmmer aktiv, wann och onregelméisseg, an haten e bemierkenswäerte Comeback an den 1980er Joren (mat Titele wéi dem Cover vu *California Dreamin* oder *Kokomo*). 1988 goufen si an d*'Hall of Fame* opgeholl.

Mat hire Singlen an Albume sinn d'Beach Boys, der amerikanescher Zäitschrëft *Billboard* no, déi éischt amerikanesch Grupp, déi weltwäit méi wéi 100&nbsp;Milliounen Albume verkaaft huet.

Zu hire bekanntsten Titelen ziele *Surfin' USA, I Get Around, Barbara Ann* a *Good Vibrations.*

## Um Spaweck
De jure / de facto

De laténgeschen Ausdrock **de jure** (an der klassescher laténgescher Form *de iure* ) bedeit „dem Gesetz no, juristesch gesinn (geméiss dem gëltege Recht), legal, offiziell“; 

**de facto** ass de laténgeschen Ausdrock fir „de Fakten no, an der Praxis, tatsächlech, an der Realitéit“. 

*De facto* bezitt sech op en Ëmstand, deen als verbreet an allgemeng akzeptéiert gëllt, och wann en net formell als *de jure* vun den entspriechenden Institutioune festgeluecht gouf. *De jure* bezitt sech op e juristesche gewënschten Zoustand, *de facto* op en tatsächlechen aktuellen Zoustand.

D'Begrëffer ginn dacks als Koppel a juristeschen Texter gebraucht, absënns am Kader vum internationale Recht an an der Politikwëssenschaft. Sou kann eng Regierung z.&nbsp;B. d*e jure* am Amt sinn, d.&nbsp;h. datt s'am Aklang mam gëltege Recht agesat gouf. Am Géigesaz dozou, huet eng *de facto*-Regierung oder en *de facto*-Regimm, keng juristesch Unerkennung. Zum Beispill ass Somaliland en *de facto* existenten, awer net en *de jure* unerkannte Staat. Am Géigesaz dozou gëtt Somalia international als en *de jure*, awer en *de facto* net-existente Staat unerkannt.

## Beispiller
* *De facto* huet d'Republik Zypern eng Gesamtfläch vu 5.896&nbsp;km², *de jure* ass d'Fläch awer 9.251&nbsp;km² grouss. Dësen Ënnerscheed ass op den  *de facto*-Regimm vun der tierkescher Republik Nordzypern an déi lokal *de facto*-Regierung zeréckzeféieren.
* D'Schwäiz huet *de jure* keng Haaptstad, well verfassungsrechtlech keng Stad als Haaptstad festgehalen ass. *De facto* iwwerhëlt Bern d'Funktioun vun der Haaptstad.
* D'Vereenegt Staaten hunn de *jure* keng offiziell Sprooch op federalem Niveau, *de facto* ass Englesch déi Sprooch déi haaptsächlech fir offiziell Dokumenter gebraucht gëtt.
* *De jure* huet d'Europäesch Unioun (EU) keng Haaptstad; *de facto* ass Bréissel déi europäesch Haaptstad a gëllt als Sëtz vun der EU.
* *De jure* sinn déi offiziell Sprooche vum Vatikan Latäin an Italieenesch, *de facto* gëtt awer just Italieenesch benotzt.

## Um Spaweck
Tour de France 2025

Den **Tour de France 2025** ass déi 112. Editioun vun der Vëloscourse Tour de France fir Männer, am Kader vum UCI World Tour 2025. Si gëtt vum 5. Juni bis de 27. Juli gefuer.  De Grand Départ war zu Lille  an d'Arrivée, wéi bal ëmmer, zu Paräis op der Avenue des Champs-Élysées

Et waren dës Kéier keng Lëtzebuerger mat derbäi.

## Parcours
De Parcours ass am Ganzen 3.320 km laang a besteet aus 21 Etappen. E geet iwwer 51,550 Héichtemeter. 

### Etappen

## Ekippen
Et waren 23 Ekippen mat am Ganzen 184 Coureuren um Depart.

## Generalklassement

## Um Spaweck

* letour.fr
Ungaresch

**Ungaresch** (ung.: *magyar nyelv*) ass eng Uralesch Sprooch. Si gëtt haaptsächlech an Ungarn, souwéi a Gebidder vun der Ukrain, a Slowenien, an der Slowakei, a Rumänien an a Kroatie geschwat.

## Ungarescht Alphabet
D'Ungarescht Alphabet besteet aus 26 Buschtawen:

**A, Á, B, C, Cs, D, Dz, Dzs, E, É, F, G, Gy, H, I, Í, J, K, L, Ly, M, N, Ny, O, Ó, Ö, Ő, P, (Q), R, S, Sz, T, Ty, U, Ú, Ü, Ű, V, (W), (X), (Y), Z**

## E puer Wierder op Ungaresch

## Um Spaweck